pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงบัวโนสไอเรส และ AFS อาร์เจนตินา ดูแลและประสานงานเพื่อเตรียมการส่งนักเรียนแลกเปลี่ยน AFS เดินทางกลับประเทศไทยอย่างปลอดภัย [กระทรวงการต่างประเทศ]
วันเสาร์ที่ 16 พฤษภาคม 2563
สถานเอกอัครราชทูต ณ กรุงบัวโนสไอเรส และ AFS อาร์เจนตินา ดูแลและประสานงานเพื่อเตรียมการส่งนักเรียนแลกเปลี่ยน AFS เดินทางกลับประเทศไทยอย่างปลอดภัย [กระทรวงการต่างประเทศ]
สถานเอกอัครราชทูต ณ กรุงบัวโนสไอเรส และ AFS อาร์เจนตินา ดูแลและประสานงานเพื่อเตรียมการส่งนักเรียนแลกเปลี่ยน AFS เดินทางกลับประเทศไทยอย่างปลอดภัย
เมื่อวันศุกร์ที่ 15 พ.ค. 2563 นักเรียนแลกเปลี่ยน AFS จากจังหวัด Corrientes จังหวัด Neuquén จังหวัด Jujuy จังหวัด Mendoza จังหวัด San Juan จังหวัด San Luis จังหวัด Tucumán จังหวัด Salta จังหวัด Rio Negro จังหวัด Santiago del Estero จังหวัด Chaco และจังหวัด Misiones ได้เริ่มทยอยเดินทางเข้ากรุงบัวโนสไอเรสแล้ว เพื่อกักตัวที่โรงแรมและเตรียมตัวเดินทางกลับประเทศไทยในวันจันทร์ที่ 18 พ.ค. 2563 เด็กนักเรียนทุกคนขวัญกําลังใจและสุขภาพดีทุกคน และสถานเอกอัครราชทูตฯ และ AFS อาร์เจนตินาคอยดูแลและประสานงานการเตรียมการเดินทางให้เด็ก ๆ ทุกคนได้กลับประเทศไทยโดยสวัสดิภาพถ้วนหน้า
โดยการเดินทางของนักเรียนเป็นเส้นทาง ยานพาหนะและคนขับยานพาหนะที่ได้รับการอนุมัติโดยกระทรวงคมนาคมของอาร์เจนตินา โดยคํานึงถึงความปลอดภัยและลดความเสี่ยงจากการแพร่ระบาดของ COVID-19 โดยไม่มีการแวะพักค้างคืนหรือออกนอกเส้นทางที่ได้รับอนุญาต ทั้งนี้ ในระหว่างที่พักกักกันตัวอยู่นกรุงบัวโนสไอเรส นักเรียนจะอยู่ในความดูแลของ AFS และสถานเอกอัครราชทูต จนกว่าจะเดินทางกลับประเทศไทยต่อไป
รัฐบาลไทย-ข่าวทำเนียบรัฐบาล-อ.ยักษ์ ตรวจเยี่ยมศูนย์วิจัยการอนุรักษ์ดินและน้ำปากช่อง
วันจันทร์ที่ 23 เมษายน 2561
อ.ยักษ์ ตรวจเยี่ยมศูนย์วิจัยการอนุรักษ์ดินและน้ําปากช่อง
อ.ยักษ์ ตรวจเยี่ยมศูนย์วิจัยการอนุรักษ์ดินและน้ําปากช่อง แก้ปัญหาดินเสื่อมโทรมในภาคอีสาน
นายวิวัฒน์ศัลยกําธรรัฐมนตรีช่วยว่าการกระทรวงเกษตรและสหกรณ์ลงพื้นที่ตรวจเยี่ยมและมอบนโยบายในการขับเคลื่อนงานบูรณาการด้านการอนุรักษ์ดินและน้ําและการถ่ายทอดเทคโนโลยีการพัฒนาที่ดินณศูนย์วิจัยการอนุรักษ์ดินและน้ําอ.ปากช่องจ.นครราชสีมาพร้อมพร้อมให้กําลังเจ้าหน้าที่และส่วนราชการจากนั้นเยี่ยมชมอาคารห้องปฏิบัติการดินน้ําพืชอาคารพิพิธภัณฑ์ดินและศูนย์เรียนรู้เศรษฐกิจพอเพียงก่อนร่วมปลูกต้นพะยูงร่วมกับนายสุรเดชเตียวตระกูลอธิบดีกรมพัฒนาที่ดินและนายศักดิ์ฤทธิ์สลักคํารองผู้ว่าราชการจังหวัดนครราชสีมา
รัฐมนตรีช่วยว่าการกระทรวงเกษตรและสหกรณ์กล่าวว่าว่าจังหวัดนครราชสีมามีพื้นที่ทั้งหมดประมาณ12.8ล้านไร่พื้นที่ทางการเกษตรประมาณ8.9ล้านไร่(คิดเป็นร้อยละ69ของพื้นที่ทั้งจังหวัด)พื้นที่ชลประทาน769,857ไร่(8.7%ของพื้นที่ทําการเกษตรทั้งหมด)โดยพื้นที่ที่ใช้ทําการเกษตรของเกษตรกรประสบปัญหาด้านความเสื่อมโทรมของดินดินขาดความอุดมสมบูรณ์กรมพัฒนาที่ดินจึงได้จัดตั้งศูนย์วิจัยการอนุรักษ์ดินและน้ําอําเภอปากช่องจังหวัดนครราชสีมาขึ้นเพื่อการถ่ายทอดแก้ไขปัญหาให้กับเกษตรกรในด้านการจัดการดินที่ถูกต้องและเหมาะสมการใช้ประโยชน์ที่ดินการอนุรักษ์ดินและน้ําการปรับปรุงบํารุงดินตลอดจนการใช้สารเร่งจุลินทรีย์มาใช้ประโยชน์ในการปรับปรุงบํารุงดินเพื่อสนับสนุนในการผลิตพืชในระบบเกษตรอินทรีย์การใช้ประโยชน์หญ้าแฝกในการอนุรักษ์ดินและน้ําการแก้ปัญหาการขาดแคลนน้ําในช่วงหน้าแล้งโดยการขุดบ่อน้ําในไร่นานอกเขตชลประทาน
“ปัจจุบันสภาพดินในประเทศเราเสื่อมโทรมคนใช้ประโยชน์จากดินโดยไม่เก็บรักษาและอนุรักษ์กรมพัฒนาที่ดินได้เห็นคุณค่าความสําคัญของดินโดยเฉพาะในภาคตะวันออกเฉียงเหนือจึงตั้งศูนย์ดังกล่าวขึ้นเพื่อเก็บรวบรวมข้อมูลและถ่ายทอดความรู้ให้เกษตรกรและผู้ที่สนใจอย่างไรก็ตามเพื่อให้ศูนย์มีประสิทธิภาพและเกิดประโยชน์ต่อทุกภาคส่วนจึงจะต้องมีการแลกเปลี่ยนข้อมูลกันในแต่ละพื้นที่และภูมิภาคเพื่อให้เกิดเป็นระบบข้อมูลBig Dataขึ้นตลอดจนในวันที่5ธ.ค.ของทุกปีถือเป็นวันดินซี่งตรงกับวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดชบรมนาถบพิตรโดยขอความร่วมมือจากทุกภาคส่วนร่วมกันสื่อสารและอนุรักษ์ดินให้อุดมสมบูรณ์เพื่อร่วมฉลองความสําเร็จในการเดินตามรอยเท้าพ่อไปด้วยกัน”นายวิวัฒน์กล่าว
นายสุรเดชเตียวตระกูลอธิบดีกรมพัฒนาที่ดินกล่าวเพิ่มเติมว่าศูนย์วิจัยการอนุรักษ์ดินและน้ําอ.ปากช่องมีเนื้อที่625ไร่สังกัดกองวิจัยและพัฒนาการจัดการที่ดินกรมพัฒนาที่ดินจัดตั้งขึ้นตามมติคณะรัฐมนตรีเมื่อวันที่3กันยายน2506เพื่อเป็นแหล่งศึกษาทดลองค้นคว้าวิจัยอบรมเกษตรกรและประชาชนที่สนใจรวมทั้งถ่ายทอดองค์ความรู้ด้านการจัดการดินเช่นการอนุรักษ์ดินและน้ําการปรับปรุงบํารุงดินการใช้เทคโนโลยีชีวภาพทางดินแปลงงานวิจัยแปลงสาธิตทดสอบทั้งหญ้าแฝกพืชปุ๋ยสดพืชสมุนไพรตลอดจนศูนย์เรียนรู้การพัฒนาที่ดินตามแนวเศรษฐกิจพอเพียงซึ่งมีการจัดการดินและน้ําในแปลงปลูกพืชแบบผสมผสานป่า3อย่างประโยชน์4อย่างเน้นการใช้อินทรีย์วัตถุปรับปรุงบํารุงดินเพื่อให้เป็นแหล่งเรียนรู้และศึกษาดูงานด้านเกษตรอินทรีย์ปัจจุบันศูนย์วิจัยการอนุรักษ์ดินและน้ําอ.ปากช่องมีประชาชนเข้ามาศึกษาดูงานปีละประมาณ15,000คนซึ่งต่อไปจะมีการพัฒนาให้เป็นแหล่งท่องเที่ยวเชิงเกษตรแห่งใหม่ในอนาคต
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-คปภ. สั่งการบริษัทประกันภัยจ่ายค่าสินไหมทดแทน กรณีเรือสปีดโบ๊ต คิงโพไซดอน 959 ประสบเหตุเครื่องยนต์ระเบิดที่จังหวัดกระบี่พร้อมเร่งเยียวยาด้านการประกันภัยอย่างเต็มที่
วันอังคารที่ 16 มกราคม 2561
คปภ. สั่งการบริษัทประกันภัยจ่ายค่าสินไหมทดแทน กรณีเรือสปีดโบ๊ต คิงโพไซดอน 959 ประสบเหตุเครื่องยนต์ระเบิดที่จังหวัดกระบี่พร้อมเร่งเยียวยาด้านการประกันภัยอย่างเต็มที่
จากกรณีเรือสปีดโบ้ท คิงโพไซดอน 959 ประสบอุบัติเหตุเครื่องยนต์ระเบิดและเกิดเพลิงไหม้บริเวณหน้าถ้ําไวกิ้ง จังหวัดกระบี่ เมื่อวันที่ 14 มกราคม 2561 เวลาประมาณ 11.00 น. โดยมีนักท่องเที่ยวได้รับบาดเจ็บ 16 ราย ตามข่าวที่ปรากฏไปแล้วนั้น
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากกรณีเรือสปีดโบ้ท คิงโพไซดอน 959 ประสบอุบัติเหตุเครื่องยนต์ระเบิดและเกิดเพลิงไหม้บริเวณหน้าถ้ําไวกิ้ง จังหวัดกระบี่ เมื่อวันที่ 14 มกราคม 2561 เวลาประมาณ 11.00 น. โดยมีนักท่องเที่ยวได้รับบาดเจ็บ 16 ราย ตามข่าวที่ปรากฏไปแล้วนั้น สํานักงาน คปภ. ได้เร่งตรวจสอบข้อมูลในเรื่องนี้ พบว่า ตามกฎกระทรวงฉบับที่ 73 (พ.ศ.2549) ออกตามความในพระราชบัญญัติการเดินเรือในน่านน้ําไทย พ.ศ. 2456 กําหนดให้เจ้าของเรือหรือผู้ประกอบการเดินเรือสําหรับโดยสารต้องจัดให้มีการประกันภัยคุ้มครองผู้โดยสารในเบื้องต้น นอกจากนี้ ตามกฎกระทรวงการอนุญาตประกอบธุรกิจนําเที่ยว พ.ศ. 2556 ที่มีผลบังคับใช้เมื่อวันที่ 30 เมษายน 2556 กําหนดให้ผู้ขอรับใบอนุญาตประกอบธุรกิจนําเที่ยวต้องมีสําเนากรมธรรม์ประประกันภัย ประกันอุบัติเหตุให้กับนักท่องเที่ยว มัคคุเทศก์ และผู้นําเที่ยว ในระหว่างการเดินทางท่องเที่ยว
ซึ่งจากการตรวจสอบข้อเท็จจริง พบว่าขณะเกิดเหตุเรือลําดังกล่าวได้ทําประกันภัยความคุ้มครองไว้กับบริษัท วิริยะประกันภัย จํากัด (มหาชน) ตามกรมธรรม์เลขที่ 08628-17701/POL/00425-501 เริ่มระยะเวลาความคุ้มครองวันที่ 14 มีนาคม 2560 สิ้นสุดวันที่ 14 มีนาคม 2561 โดยให้ความคุ้มครองในกรณีเสียชีวิต สูญเสียอวัยวะ สายตา หรือทุพพลภาพสิ้นเชิง จํานวน 100,000 บาท ต่อคน และกรณีบาดเจ็บจะได้รับ ค่ารักษาพยาบาลตามที่จ่ายจริงไม่เกิน 15,000 บาทต่อคน รวมทั้งเรือลํานี้ได้ทําประกันภัยสําหรับธุรกิจนําเที่ยวและมัคคุเทศก์ไว้กับบริษัท สยามซิตี้ประกันภัย จํากัด (มหาชน) ตามกรมธรรม์เลขที่ PU1-17-PTAE-00203 เริ่มระยะเวลาความคุ้มครองวันที่ 28 ธันวาคม 2560 สิ้นสุดวันที่ 28 ธันวาคม 2561 โดยให้ความคุ้มครองในกรณีเสียชีวิต สูญเสียอวัยวะ สายตา หรือทุพพลภาพสิ้นเชิง จํานวนเงินเอาประกันภัย 1,000,000 บาท ต่อคน และกรณีบาดเจ็บจะได้รับค่ารักษาพยาบาลตามที่จ่ายจริงไม่เกิน 500,000 บาทต่อคน
“ผมได้สั่งการให้สํานักงาน คปภ. ภาค 8 เร่งประสานงานกับบริษัทประกันภัยที่เกี่ยวข้องเพื่อให้ความช่วยเหลือและเยียวยาผู้ประสบภัยโดยเร็ว พร้อมสั่งการให้สํานักงาน คปภ.จังหวัดกระบี่ ในพื้นที่เกิดเหตุเร่งอํานวยความสะดวกด้านการประกันภัยให้แก่ผู้ได้รับบาดเจ็บและเสียหายอย่างเต็มที่แล้ว”
สํานักงาน คปภ. ขอแสดงความเสียใจอย่างยิ่งกับผู้ประสบภัยทุกท่านในเหตุการณ์ที่เกิดขึ้น และอยากจะฝากเตือนผู้ประกอบการเดินเรือ ควรทําประกันภัยตามที่กฎหมายกําหนด พร้อมต้องหมั่นตรวจสอบวันหมดอายุกรมธรรม์ด้วยเพื่อให้ผู้ประสบภัยได้รับความคุ้มครองอย่างทั่วถึง เพราะหากเกิดเหตุการณ์ที่ไม่คาดคิดขึ้น การทําประกันภัยสามารถบรรเทาความเดือดร้อนทางการเงินที่อาจเกิดขึ้นในอนาคต และเป็นการสร้างความเชื่อมั่นให้กับนักท่องเที่ยวว่าหากเกิดอุบัติเหตุขึ้นจะได้รับความคุ้มครองจากการทําประกันภัย อีกทั้งเป็นการสร้างภาพลักษณ์ที่ดีของประเทศอีกด้วย หากมีข้อสงสัยสามารถสอบถามข้อมูลเพิ่มเติมได้ที่ สายด่วน คปภ.1186
รัฐบาลไทย-ข่าวทำเนียบรัฐบาล-วราวุธ ติดตามการฟื้นฟูน้ำตกพุม่วง เพื่อจัดหาน้ำช่วยเหลือประชาชน
วันอาทิตย์ที่ 10 พฤศจิกายน 2562
วราวุธ ติดตามการฟื้นฟูน้ําตกพุม่วง เพื่อจัดหาน้ําช่วยเหลือประชาชน
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมแนวทางการฟื้นฟูน้ําตกพุม่วง และการจัดตั้งสวนพฤกษศาสตร์ภาคตะวันตก
วราวุธ ติดตามการฟื้นฟูน้ําตกพุม่วง เพื่อจัดหาน้ําช่วยเหลือประชาชน
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมแนวทางการฟื้นฟูน้ําตกพุม่วง และการจัดตั้งสวนพฤกษศาสตร์ภาคตะวันตก
วันนี้ (10 พ.ย.62) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมเพื่อหาแนวทางการฟื้นฟูน้ําตกพุม่วงและการจัดตั้งสวนพฤกษศาสตร์ภาคตะวันตก ณ มูลนิธิสุวรรณภูมิ อําเภออู่ทอง จังหวัดสุพรรณบุรี โดยมี นายนิมิต วันไชยธนวงศ์ ผู้ว่าราชการจังหวัดสุพรรณบุรี ผู้บริหารระดับสูงของกระทรวงทรัพยากรธรรมชาติและสิ่งแวดล้อม  และผู้แทนประชาชนในพื้นที่เข้าร่วมประชุมด้วย
โดยที่ประชุมได้เสนอให้มีการจัดหาน้ําเพื่อเพิ่มน้ําต้นทุนให้กับน้ําตกพุม่วง โดยวิธีการเจาะบ่อบาดาล และการผันน้ําจากคลองจระเข้สามพัน เพื่อฟื้นฟูน้ําตกพุม่วงให้กลับมาสวยงามเหมือนเดิมและมีน้ําเพียงพอสําหรับการอุปโภคและบริโภคของประชาชนในพื้นที่
สําหรับการจัดตั้งสวนพฤกษศาสตร์ภาคตะวันตก ที่ประชุมรายงานว่า จากการสํารวจเบื้องต้นพบว่ามีความหลากหลายของพันธุ์ไม้และมีพันธุ์ไม้หายาก มีความเหมาะสมและมีศักยภาพเพียงพอในการจัดตั้งเป็นสวนพฤกษศาสตร์ภาคตะวันตก
ในโอกาสนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวขอบคุณ ชุมชน คณะกรรมการป่าชุมชน องค์กรปกครองส่วนท้องถิ่น มูลนิธิสุวรรณภูมิ และส่วนราชการต่างๆ ที่ร่วมกันพัฒนาพื้นที่ และอนุรักษ์ทรัพยากรป่าไม้
นายวราวุธฯ รมว ทส ยังได้กล่าวต่ออีกว่า การพัฒนาพื้นที่มีหลายด้านควบคู่กัน ทั้งด้านการท่องเที่ยว การอนุรักษ์ ในการบริหารจัดการน้ําบริเวณน้ําตกพุม่วง ต้องมีการวางแผนระยะยาว เพื่อความยั่งยืน ทั้งน้ําผิวดิน และน้ําใต้ดิน สําหรับการจัดตั้งสวนพฤกษศาสตร์ภาคตะวันตก
ให้ดําเนินการ จัดทําประชาคม รับฟังความคิดเห็นโดยการมีส่วนร่วมของประชาชนในทุกภาคส่วน
ทั้งนี้ กระทรวงทรัพยากรธรรมชาติและสิ่งแวดล้อมจะสรุปผลการประชุมหารือในวันนี้นําเข้าเสนอในที่ประชุมคณะรัฐมนตรีนอกสถานที่ในวันที่ 12 พฤศจิกายน 2562 ที่จังหวัดกาญจนบุรี ต่อไป
รัฐบาลไทย-ข่าวทำเนียบรัฐบาล-รมว.ศธ.ยืนยัน สพฐ. คัดเลือกหลักสูตรคูปองครู เป็นไปตามเกณฑ์และยุติธรรม
วันพฤหัสบดีที่ 7 มิถุนายน 2561
รมว.ศธ.ยืนยัน สพฐ. คัดเลือกหลักสูตรคูปองครู เป็นไปตามเกณฑ์และยุติธรรม
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ กล่าวถึงกรณีกระแสวิพากษ์วิจารณ์ในโลกออนไลน์ เรื่อง โครงการพัฒนาครูรูปแบบครบวงจร (คูปองพัฒนาครู) ซึ่งเปิดโอกาสให้ครูได้เลือก shopping ตามหลักสูตรการอบรมที่ผ่านความเห็นชอบจากสถาบันคุรุพัฒนา
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ กล่าวถึงกรณีกระแสวิพากษ์วิจารณ์ในโลกออนไลน์ เรื่อง โครงการพัฒนาครูรูปแบบครบวงจร (คูปองพัฒนาครู) ซึ่งเปิดโอกาสให้ครูได้เลือกshoppingตามหลักสูตรการอบรมที่ผ่านความเห็นชอบจากสถาบันคุรุพัฒนา และเป็นหลักสูตรที่เชื่อมโยงกับวิทยฐานะครู ซึ่งพบปัญหาที่เกิดขึ้นเมื่อถึงขั้นตอนลงทะเบียน ปรากฏว่าหลักสูตรที่ประกาศว่าผ่านการรับรองแล้ว หายไปหลายหลักสูตร ส่งผลให้ครูที่จองหลักสูตรดังกล่าวไว้แล้วเดือดร้อน และออกมาเคลื่อนไหวโจมตีโครงการดังกล่าว
นพ.ธีระเกียรติ กล่าวว่า ขอให้ทําความเข้าใจกันก่อนว่าสถาบันคุรุพัฒนามีหน้าที่รับผิดชอบดูแลทางด้านวิชาการและทําหน้าที่ตรวจสอบว่าหลักสูตรทั้งหมดนั้น มีหลักสูตรใดที่ผ่านมาตรฐานและสามารถนําไปใช้ได้บ้างส่วนสํานักพัฒนาครูและบุคลากรทางการศึกษาขั้นพื้นฐาน (สคพ.)สังกัดสํานักงานคณะกรรมการการศึกษาขั้นพื้นฐาน (สพฐ.) มีหน้าที่ควบคุมเรื่องงบประมาณ มีอํานาจตัดสินใจในการจะซื้อหลักสูตรก่อน ซึ่งเป็นการกลั่นกรองต่อจากสถาบันคุรุพัฒนาอีกชั้นหนึ่งในฐานะผู้จ่ายเงิน
โดยโครงการคูปองพัฒนาครู เป็นการบริหารจัดการงบประมาณของ สพฐ.เองทั้งหมด ไม่ได้มีการจัดสรรงบประมาณจากส่วนกลางเพิ่มเติมให้ จึงต้องมีเกณฑ์ในการเลือกหลักสูตรที่เสนอมาอย่างยุติธรรม
"ทั้งนี้ ต้องไปดูว่าปัญหาคืออะไร เพราะครูส่วนใหญ่ได้เข้าระบบไปแล้วกว่า 3,383,811 ครั้ง ผ่านการลงทะเบียนไปแล้ว 256,925 ที่นั่ง และผ่านการอนุมัติจากผู้อํานวยการโรงเรียนแล้ว 244,962 ที่นั่ง (ข้อมูล ณ วันที่ 3 มิ.ย.2561) ซึ่งแสดงให้เห็นว่าครูส่วนใหญ่ได้รับประโยชน์และลงทะเบียนเรียบร้อยแล้ว แต่กลุ่มที่ออกมาเรียกร้องเป็นกลุ่มเล็ก ๆ ที่สถาบันคุรุพัฒนาไม่ให้หลักสูตรผ่าน จึงออกมาเคลื่อนไหวว่าโครงการนี้ไม่ดี จึงอยากขอให้ไปทําความเข้าใจเกี่ยวกับขั้นตอนการอนุมัติหลักสูตรและเรื่องงบประมาณ ส่วนข้าราชการครูและนักวิชาการหลายท่านที่คิดว่าโครงการนี้ได้ประโยชน์ ก็ควรออกมาพูดเพื่อสร้างความเข้าใจให้กันและกัน หากดูแล้วโครงการไม่ดีจริง พร้อมที่จะยกเลิกได้ เพราะไม่ได้ยึดติดอะไรอยู่แล้ว" นพ.ธีระเกียรติ กล่าว
Written byปารัชญ์ ไชยเวช
Photo Credit
Rewriter
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-คำแนะนำสำหรับผู้บริหารโรงเรียนและบุคลากรในการรับมือโควิด-19
วันพฤหัสบดีที่ 4 มิถุนายน 2563
คําแนะนําสําหรับผู้บริหารโรงเรียนและบุคลากรในการรับมือโควิด-19
มีแนวทางปฏิบัติอย่างไรนะ
-หากครูหรือผู้ดูแลนักเรียน กลับจากพื้นที่เสี่ยงและอยู่ในช่วงกักกันให้หยุดปฏิบัติงานจนกว่าจะครบ 14 วัน และปฏิบัติตามคําแนะนําของเจ้าหน้าที่สาธารณสุขอย่างเคร่งครัด
รัฐบาลไทย-ข่าวทำเนียบรัฐบาล-มาตรการภาษีเพื่อขยายผลในการส่งเสริมให้ห้างหุ้นส่วนสามัญ และคณะบุคคลที่มิใช่นิติบุคคล ประกอบธุรกิจในรูปของนิติบุคคล
วันอังคารที่ 13 มิถุนายน 2560
มาตรการภาษีเพื่อขยายผลในการส่งเสริมให้ห้างหุ้นส่วนสามัญ และคณะบุคคลที่มิใช่นิติบุคคล ประกอบธุรกิจในรูปของนิติบุคคล
ในการประชุมคณะรัฐมนตรีวันนี้ คณะรัฐมนตรีได้มีมติเห็นชอบตามข้อเสนอของกระทรวงการคลังเกี่ยวกับร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... เพื่อขยายผลในการส่งเสริมให้บุคคลธรรมดาประกอบธุรกิจในรูปของนิติบุคคล
ในการประชุมคณะรัฐมนตรีวันนี้ คณะรัฐมนตรีได้มีมติเห็นชอบตามข้อเสนอของกระทรวงการคลังเกี่ยวกับร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... เพื่อขยายผลในการส่งเสริมให้บุคคลธรรมดาประกอบธุรกิจในรูปของนิติบุคคล
โดยกําหนดให้ยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ให้แก่ห้างหุ้นส่วนสามัญ และคณะบุคคลที่มิใช่นิติบุคคล สําหรับเงินได้ที่ได้รับจากการโอนทรัพย์สินให้แก่บริษัทหรือห้างหุ้นส่วนนิติบุคคลที่ตั้งขึ้น โดยได้รับค่าตอบแทนเป็นหุ้นสามัญของบริษัทหรือห้างหุ้นส่วนนิติบุคคลนั้น ทั้งนี้ เฉพาะการโอนทรัพย์สินและการจดทะเบียนจัดตั้งบริษัทหรือห้างหุ้นส่วนนิติบุคคลที่ได้กระทําตั้งแต่วันที่ 10 สิงหาคม พ.ศ. 2559 ถึงวันที่ 31 ธันวาคม พ.ศ. 2560
ทั้งนี้ มาตรการดังกล่าวเป็นการขยายผลการส่งเสริมให้บุคคลธรรมดาประกอบธุรกิจในรูปแบบของนิติบุคคล โดยส่งเสริมให้ห้างหุ้นส่วนสามัญ และคณะบุคคลที่มิใช่นิติบุคคลประกอบธุรกิจในรูปแบบของนิติบุคคล อันจะทําให้ผู้ประกอบธุรกิจแสดงผลการประกอบการที่แท้จริง สร้างความโปร่งใส และเป็นการสร้างฐานภาษีที่ยั่งยืนในระยะยาว รวมถึงจะเป็นการช่วยบรรเทาภาระภาษีให้กับผู้เสียภาษีที่เป็นห้างหุ้นส่วนสามัญ หรือคณะบุคคลที่มิใช่นิติบุคคลที่ได้เปลี่ยนรูปแบบการประกอบธุรกิจเป็นนิติบุคคลตามนโยบายของรัฐไปแล้ว
กรมสรรพากร
RD Call Center : 1161
รัฐบาลไทย-ข่าวทำเนียบรัฐบาล-ปลัดพสุ เปิดศูนย์ ITC 4.0 จ.สุราษฎร์ พร้อมยกระดับแปรรูปเกษตร อาหาร และสมุนไพร
วันพฤหัสบดีที่ 14 มีนาคม 2562
ปลัดพสุ เปิดศูนย์ ITC 4.0 จ.สุราษฎร์ พร้อมยกระดับแปรรูปเกษตร อาหาร และสมุนไพร
ปลัดพสุ เปิดศูนย์ ITC 4.0 จ.สุราษฎร์ พร้อมยกระดับแปรรูปเกษตร อาหาร และสมุนไพร
จ.สุราษฎร์ธานี : วันนี้ (14 มีนาคม 2562) นายพสุ โลหารชุน ปลัดกระทรวงอุตสาหกรรม ให้เกียรติเป็นประธานเปิดศูนย์ปฏิรูปอุตสาหกรรม 4.0 หรือ ITC 4.0 โดยมีนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายจารุพันธุ์ จารโยภาส นายภาสรกร ชัยรัตน์ รองอธิบดีกรมส่งเสริมอุตสาหกรรม คณะผู้บริหารกรมส่งเสริมอุตสาหกรรม และผู้แทนจากหน่วยงานเครือข่ายภาครัฐและเอกชน เข้าร่วมงาน และมี นายวิชวุทย์ จินโต ผู้ว่าราชการจังหวัดสุราษฎร์ธานี ให้การต้อนรับ ณ ศูนย์ส่งเสริมอุตสาหกรรมภาคที่ 10 อําเภอเมือง จังหวัดสุราษฎร์ธานี
สําหรับศูนย์ปฏิรูปอุตสาหกรรม 4.0 (Industry Transformation Center) หรือ ศูนย์ ITC 4.0 จังหวัดสุราษฎร์ธานี เป็น 1 ใน 9 มาตราการ เพื่อการขับเคลื่อนเอสเอ็มอีสู่ 4.0 โดยใช้รูปแบบจากศูนย์ ITC ส่วนกลางมาปรับให้เข้ากับศักยภาพอุตสาหกรรมในพื้นที่ และนโยบายของเศรษฐกิจ​ในการพัฒนาพื้นที่ในภาคใต้ตอนบน ที่มุ่งเน้นการพัฒนาอุตสาหกรรมแปรรูปเกษตร อาหาร สมุนไพร เนื่องจากพื้นที่ภาคใต้มีสินค้าเกษตรเป็นหลัก และจังหวัดสุราษฎร์ธานี เป็น 1 ใน 4 จังหวัดนําร่อง (สุราษฎร์ธานี,เชียงราย สกลนคร และปราจีนบุรี ) ภายใต้โครงการพัฒนาเมืองสมุนไพร (Herbal City) ที่ขับเคลื่อนสมุนไพรไทยอย่างยั่งยืน ดังนั้น เครื่องจักรภายในอาคารศูนย์ ITC 4.0 จึงเน้นให้สอดคล้องกับการสนับสนุน SMEs ในการพัฒนาต่อยอดด้วยนวัตกรรมและเทคโนโลยี เช่น อุตสาหกรรมเกษตร อาหาร เครื่องสําอาง สมุนไพร สุขภาพเป็นต้น ซึ่งกลุ่มอุตสาหกรรม Start-up /S-Curve (กลุ่มเครื่องมือ อุปกรณ์อัจฉริยะ หุ่นยนต์ ระบบเครื่องกลที่ใช้ระบบอิเล็กทรอนิกส์ควบคุม กลุ่มดิจิตอล เทคโนโลยีอินเตอร์เน็ตที่เชื่อมต่อกับเทคโนโลยีขั้นสูง) อีกทั้งยังมีการจัดพื้นที่ Co-working Space ที่มีอุปกรณ์อํานวยความสะดวกต่าง ๆ เช่น คอมพิวเตอร์สําหรับการสืบค้น และออกแบบ เครื่อง 3-D Printer สําหรับการออกแบบผลิตภัณฑ์และบรรจุภัณฑ์ โดยเปิดให้ผู้ประกอบการได้เข้ามาใช้งาน อีกทั้งยังมีการเชื่อมโยงด้านการตลาดทั้งออฟไลน์และออนไลน์ (Matching) ทั้งในและต่างประเทศเพื่อให้ SMEs มีความพร้อมและมีศักยภาพ ก้าวสู่การเป็น (SMART SMEs) รวมถึงการยกระดับเศรษฐกิจชุมชนเข้าสู่วิสาหกิจชุมชนสมัยใหม่ 4.0 (Local to Global) ตลอดจนยังมีบริการให้คําปรึกษาแนะนําการประกอบธุกิจในด้านต่าง ๆ ทั้งนี้ ศูนย์ส่งเสริมอุตสาหกรรมภาคที่ 10 ได้ให้บริการเบื้องต้นไปแล้ว 524 ราย เกิดผลสัมฤทธิ์ผลิตภัณฑ์ใหม่ 24 ผลิตภัณฑ์ และสร้างมูลค่าทางเศรษฐกิจกว่า 7,000,000 บาท
นอกจากนี้ ปลัดกระทรวงอุตสาหกรรมยังมอบวุฒิบัตรให้กับผู้ผ่านการอบรมโครงการสร้างและพัฒนาผู้ประกอบการใหม่เชิงสร้างสรรค์และนวัตกรรม (NEC) เพื่อสร้างผู้ประกอบการใหม่ Start-up จํานวน 3 รุ่น รวมทั้งสิ้น 75 ราย และมอบสินเชื่อเงินทุนหมุนเวียนดอกเบี้ยต่ํา ให้แก่ผู้ประกอบการ จํานวน 5 ราย รวมวงเงินทั้งสิ้น 2,950,000 บาท พร้อมทั้งยังได้เยี่ยมชมโซนการให้บริการต่าง ๆ ของศูนย์ ITC 4.0
รัฐบาลไทย-ข่าวทำเนียบรัฐบาล-“อย่าโดดเดี่ยวประชาชน”
วันจันทร์ที่ 20 สิงหาคม 2561
“อย่าโดดเดี่ยวประชาชน”
“อย่าโดดเดี่ยวประชาชน”
“อย่าโดดเดี่ยวประชาชน”
รัฐบาลไทย-ข่าวทำเนียบรัฐบาล-รัฐบาลแก้ปัญหาราคาสินค้าเกษตร
วันพฤหัสบดีที่ 5 กรกฎาคม 2561
รัฐบาลแก้ปัญหาราคาสินค้าเกษตร
เป็นเรื่องน่ายินดีที่ราคาสินค้าเกษตรหลักหลายชนิดปรับตัวเพิ่มสูงขึ้น ช่วยให้เกษตรกรมีกําลังซื้อมากขึ้น โดยข้าวเปลือกหอมมะลิราคาตันละ 18,700 บาท เป็นราคาที่สูงสุดในรอบ 10 ปี ส่วนข้าวเปลือกเจ้าเฉลี่ยตันละ 8,000 บาท มันสําปะหลังราคา กก.ละ 3.20 บาท
อังคารที่ 3 ก.ค.61
รัฐบาลแก้ปัญหาราคาสินค้าเกษตร
ต่อจากนี้ไป ขอเชิญรับฟังไทยคู่ฟ้า ครับ
เป็นเรื่องน่ายินดีที่ราคาสินค้าเกษตรหลักหลายชนิดปรับตัวเพิ่มสูงขึ้น ช่วยให้เกษตรกรมีกําลังซื้อมากขึ้น โดยข้าวเปลือกหอมมะลิราคาตันละ 18,700 บาท เป็นราคาที่สูงสุดในรอบ 10 ปี ส่วนข้าวเปลือกเจ้าเฉลี่ยตันละ 8,000 บาท มันสําปะหลังราคา กก.ละ 3.20 บาท สูงสุดในรอบ 10 ปีเช่นเดียวกัน ส่วนข้าวโพดเลี้ยงสัตว์ ราคา กก.ละ 9.5 - 9.7 บาท ปาล์มดิบราคาเพิ่มขึ้นเป็น กก.ละ 4.20 บาท เป็นต้น ทั้งนี้ ส่วนหนึ่งเกิดจากความพยายามของรัฐบาลในการแก้ปัญหา โดยเฉพาะการระบายข้าวที่ตกค้างนานปีจนหมดสต๊อก และยังชนะการประมูลขายข้าวให้กับต่างประเทศอีกด้วย อย่างไรก็ตาม รัฐบาลจะแก้ปัญหาราคาสินค้าเกษตรอื่น เพื่อดูแลช่วยเหลือผู้มีรายได้น้อยอย่างต่อเนื่องต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในงาน “Together is Power 2017”
วันพุธที่ 18 ตุลาคม 2560
รมว.ดิจิทัลฯ ปาฐกถาพิเศษในงาน “Together is Power 2017”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษหัวข้อ “การปรับตัวของประเทศไทยเข้าสู่ยุค Digital Economy” ในงาน “Together is Power 2017” ซึ่งกระทรวงพาณิชย์ โดยกรมพัฒนาธุรกิจการค้า ร่วมมือกับสภาหอการค้าแห่งประเทศไทย จัดขึ้น โดยที่ผ่านมากระทรวงดิจิทัลฯ ได้ดําเนินนโยบายในการขับเคลื่อนเศรษฐกิจและสังคมของประเทศอย่างต่อเนื่อง โดยเฉพาะอย่างยิ่งโครงการ “เน็ตประชารัฐ” ที่เป็นการขยายโอกาสสู่ประชาชนอย่างเท่าเทียมในทุกด้าน รวมถึงการสร้างเครื่องมือเชิงพาณิชย์ให้กับคนในพื้นที่ห่างไกล ให้มีช่องทางการจําหน่ายสินค้าและบริการของแต่ละชุมชน เพิ่มขีดความสามารถในการแข่งขันอย่างทัดเทียม ในโอกาสนี้ยังได้ร่วมเป็นสักขีพยานในพิธีมอบรางวัลสมาคมการค้าดีเด่นและผู้บริหารสมาคมดีเด่น ประจําปี 2560 หรือ Trade Association Prestige Award (TAP Award) เพื่อเป็นการเชิดชูเกียรติ และสร้างขวัญกําลังใจให้แก่สมาคมการค้าไทยที่มีการบริหารจัดการธุรกิจที่เป็นเลิศตามมาตรฐานสากล อีกทั้งยังได้สร้างผู้นําที่มีความรู้ความสามารถเข้าสู่ระบบเศรษฐกิจ เพื่อเป็นพลังในการขับเคลื่อนการค้าของไทยให้เติบโต สามารถแข่งขันทั้งตลาดในประเทศและต่างประเทศได้ เมื่อวันที่ 16 ตุลาคม 2560 ณ โรงแรมเซ็นทารา แกรนด์ แอท เซ็นทรัลเวิลด์ ถนนพระราม 1 เขตปทุมวัน กรุงเทพฯ
**********************
รัฐบาลไทย-ข่าวทำเนียบรัฐบาล-นายกฯ เตรียมประชุมศูนย์บริหารสถานการณ์เศรษฐกิจ เร่งฟื้นฟูเศรษฐกิจ มอบนโยบายทีมโฆษกรัฐบาล เน้นทำงาน New Normal ตามนโยบาย “รวมไทยสร้างชาติ” สร้างการรับรู้การทำงานรัฐบาลอย่างทั่วถึง
วันอังคารที่ 18 สิงหาคม 2563
นายกฯ เตรียมประชุมศูนย์บริหารสถานการณ์เศรษฐกิจ เร่งฟื้นฟูเศรษฐกิจ มอบนโยบายทีมโฆษกรัฐบาล เน้นทํางาน New Normal ตามนโยบาย “รวมไทยสร้างชาติ” สร้างการรับรู้การทํางานรัฐบาลอย่างทั่วถึง
นายกรัฐมนตรี เตรียมประชุมศูนย์บริหารสถานการณ์เศรษฐกิจ เร่งฟื้นฟูเศรษฐกิจ มอบนโยบายทีมโฆษกรัฐบาล เน้นทํางาน New Normal ตามนโยบาย “รวมไทยสร้างชาติ” สร้างการรับรู้การทํางานรัฐบาลอย่างทั่วถึง
วันนี้ (18 ส.ค. 63) เวลา 13.20 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงผลการประชุมคณะรัฐมนตรี พร้อมแนะนํา นายอนุชา บูรพชัยศรี โฆษกประจําสํานักนายกรัฐมนตรี โดยให้เน้นการทํางานในรูปแบบ New Normal ตามนโยบาย “รวมไทยสร้างชาติ” ให้สอดคล้องกับสถานการณ์ในปัจจุบัน ให้มีการพบปะเพิ่มการสื่อสารออนไลน์ เพื่อสร้างการรับรู้ถึงนโยบายของรัฐบาลทั้งที่ดําเนินการแล้วและในอนาคตให้มากยิ่งขึ้น
โอกาสนี้ นายกรัฐมนตรีชี้แจงว่า วันพรุ่งนี้ (19 ส.ค. 63) จะมีการประชุมของศูนย์บริหารสถานการณ์เศรษฐกิจ โดยมีนายกรัฐมนตรีเป็นประธานการประชุม เป็นการทํางานในรูปแบบของ คณะกรรมการ ผ่านอนุกรรมการ คล้ายคลึงกับคณะรัฐมนตรีเศรษฐกิจ แต่จะเพิ่มอนุกรรมการเพื่อให้ครอบคลุมสมาคม กิจกรรมต่าง ๆ นายกรัฐมนตรียังเน้นย้ําว่า รัฐบาลให้ความสําคัญกับการแก้ปัญหาเศรษฐกิจ โดยเฉพาะการจ้างงาน ซึ่งมีกระทรวงแรงงานเป็นเจ้าภาพในการจัด Expo เพื่อบริการจัดหางานกว่าหลายแสนตําแหน่ง ซึ่งเป็นความร่วมมือกันระหว่างภาครัฐและภาคเอกชน ขอให้ทุกฝ่ายเร่งประชาสัมพันธ์ให้ประชาชนได้รับรู้ นอกจากนี้ นายกรัฐมนตรียังย้ําถึงความสําคัญในการลงทุนจากภาครัฐ ภาคเอกชนและต่างชาติ รวมทั้งการแก้ปัญหารายกลุ่ม ซึ่งศูนย์บริหารสถานการณ์เศรษฐกิจพร้อมที่จะทํางานเพื่อฟื้นฟูเศรษฐกิจ
นายกรัฐมนตรีเปิดเผยมติคณะรัฐมนตรี เห็นชอบการประกันราคาสินค้าต่าง ๆ เช่น ผลผลิตทางการเกษตร รวมทั้งการปลดล็อคเพื่อช่วยกลุ่มผู้เดือดร้อน อย่างไรก็ตามรัฐบาลยังต้องคํานึงงบประมาณที่มีอยู่ รวมถึงงบประมาณจาก พ.ร.ก. กู้เงินฯ ที่จะต้องมาบริหารจัดการช่วยเหลือประชาชนอย่างทั่วถึง
นายกรัฐมนตรีย้ํารัฐบาลเดินหน้าปฏิรูประบบการศึกษา เพื่อให้สอดคล้องกับสถานการณ์ในปัจจุบัน เร่งรัดการพัฒนาเด็กนักเรียน บุคลากรทางด้านการศึกษา และสถาบันการศึกษา ยกระดับมาตรฐานการประเมินผลให้มีความทันสมัย แก้ไขอุปสรรคต่าง ๆ ปรับปรุงวิธีการเรียนการสอนเพื่อให้เยาวชนได้มีเวลาว่างนํามาใช้ให้เป็นประโยชน์ในชุมชนของตน
ในช่วงท้าย นายกรัฐมนตรียังกล่าวถึงสถานการณ์การแพร่ระบาดของเชื้อไวรัสโควิด-19 ซึ่งบางประเทศเกิดการแพร่ระบาดซ้ํา เนื่องจากแก้ไขปัญหาเศรษฐกิจที่รวดเร็วเกินไป แต่ไทยได้ดําเนินการทยอยเปิดบางกิจการ/กิจกรรมที่ส่งผลดีต่อเศรษฐกิจในระดับฐานราก เช่น การท่องเที่ยว การรักษาพยาบาลในโรงพยาบาลรัฐและเอกชน ที่ประเทศไทยเป็นศูนย์กลาง Medical Hub ที่สําคัญที่สุดคือความร่วมมือของภาคประชาชนในพื้นที่ วอนทุกฝ่ายเข้าใจสถานการณ์ฝ่าวิกฤตประเทศไทยในเวลานี้ไปด้วยกัน
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มาตรการช่วยเหลือเกษตรกรและรักษาเสถียรภาพราคาข้าว ปี 2561/62
วันศุกร์ที่ 3 สิงหาคม 2561
มาตรการช่วยเหลือเกษตรกรและรักษาเสถียรภาพราคาข้าว ปี 2561/62
รัฐบาลเห็นชอบมาตรการช่วยเหลือเกษตรกร ปีการผลิต 2561/2562 ประกอบด้วย โครงการสินเชื่อชะลอการขายข้าวเปลือกนาปี ตันละ 8,900 - 11,800 บาทตามชนิดของข้าวเปลือก โดยให้ค่าฝากเก็บตันละ 1,500 บาท และค่าเก็บเกี่ยวอีกไร่ละ 1,500 บาท
ศุกร์ที่ 3 ส.ค.61
มาตรการช่วยเหลือเกษตรกรและรักษาเสถียรภาพราคาข้าว ปี 2561/62
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการช่วยเหลือเกษตรกร ปีการผลิต 2561/2562 ประกอบด้วย โครงการสินเชื่อชะลอการขายข้าวเปลือกนาปี ตันละ 8,900 - 11,800 บาทตามชนิดของข้าวเปลือก โดยให้ค่าฝากเก็บตันละ 1,500 บาท และค่าเก็บเกี่ยวอีกไร่ละ 1,500 บาท ผ่าน ธ.ก.ส. โครงการสินเชื่อให้สถาบันเกษตรกรใช้รับซื้อข้าวจากเกษตรกร วงเงิน 32,500 ล้านบาท โดยคิดดอกเบี้ยจากสถาบันเกษตรกรเพียงร้อยละ 1 และ โครงการสินเชื่อให้ผู้ประกอบการรับซื้อข้าวจากเกษตรกรมาเก็บสต็อก ฤดูนาปี และฤดูนาปรัง ทั้งนี้ รัฐบาลมุ่งหวังให้เกษตรกรมีรายได้ที่มั่นคง ลดผลกระทบจากราคาข้าวที่อาจตกต่ําเนื่องจากผลผลิตออกมามากในช่วงต้นฤดูการผลิต โดยเก็บข้าวไว้รอจําหน่ายในช่วงเวลาที่เหมาะสมต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี